**Zala Vármegye Önkormányzata Közgyűlésének**

**3/2024. (IV.26.) önkormányzati rendelete**

**Zala Vármegye Önkormányzata 2023. évi gazdálkodásának zárszámadásáról, a maradvány megállapításáról**

A Zala Vármegyei Közgyűlés az államháztartásról szóló 2011. évi CXCV. törvény 91. § (1) bekezdésének felhatalmazása alapján, az Alaptörvény 32. cikk (1) bekezdés a) pontjában és a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről szóló 1991. évi XX. törvény 138. § (1) bekezdés k) pontjában meghatározott feladatkörében eljárva a következő rendeletet alkotja:

**ZÁRSZÁMADÁS**

**1. §**

(1) A Zala Vármegyei Közgyűlés a 2023. évi költségvetés végrehajtásáról szóló zárszámadást elfogadja.

(2) Zala Vármegye Önkormányzata (továbbiakban: Önkormányzat) és a Zala Vármegyei Önkormányzati Hivatal (továbbiakban: Hivatal) 2023. évi **költségvetési bevételei**: **407.080 e Ft**

*a)* Ebből: felhalmozási célú bevételek: 4.400 e Ft

*b)* működési célú bevételek: 402.680 e Ft

*c)* **Finanszírozási célú bevételek: 833.247 e Ft**

*d)* **Az Önkormányzat és a Hivatal 2023. évi bevételei összesen: 1.240.327 e Ft,** azaz: Egymilliárd-kétszáznegyvenmillió-háromszázhuszonhétezer forint.

(3) Az Önkormányzat és a Hivatal 2023. évi **költségvetési kiadásai**: **562.271 e Ft**

*a)* Ebből: felhalmozási célú kiadások: 51.307 e Ft

*b)* működési célú kiadások: 510.964 e Ft

*c)* **Finanszírozási célú kiadások**: **11.162 e Ft**

*d)* **Az Önkormányzat és a Hivatal 2023. évi kiadásai összesen: 573.433 e Ft,** azaz: Ötszázhetvenhárommillió-négyszázharmincháromezer forint.

(4) A bevételi főösszeget - bevételi nemenkénti, és forrásonkénti bontásban - az e rendelet részét képező 1. melléklet, a bevételi főösszegen belüli bevételeket bevételi nemenként a 7. és 8. mellékletek tartalmazzák.

(5) A kiadási főösszeget - kiemelt előirányzatonként - e rendelet részét képező 1. melléklet, valamint 7. melléklet és 8. melléklet tartalmazza.

(6) A bevételeken és kiadásokon belül a működési és felhalmozási célú bevételeket és kiadásokat mérlegszerűen, egymástól elkülönítetten a 2. melléklet és 3. melléklet tartalmazza.

(7) A kötelező feladatokhoz kapcsolódó bevételeket és kiadásokat a 9. melléklet, az önként vállalt feladatokhoz kapcsolódó bevételeket és kiadásokat a 10. melléklet tartalmazza.

(8) Az európai uniós támogatással megvalósuló projektek bevételeit és kiadásait a 11. melléklet tartalmazza.

**2. §**

(1) Az Önkormányzat és Hivatal vagyona összesítve 2023. december 31-i állapot szerint 970.107 e Ft, melyet mérleg szerinti részletezésben e rendelet 12. melléklete, 13. melléklete, 14. melléklete, 15. melléklete és 16. melléklete sorol fel.

(2) Az Önkormányzat és Hivatal nullára leírt, használatban lévő vagyonát 2023. december 31-i állapot szerint 98.340 e Ft-tal e rendelet 12. melléklete tartalmazza.

**3. §**

A 2023. december 31-i adósság állomány 0 Ft.

**4. §**

Az Önkormányzat gazdasági társaságokban lévő befektetés állománya 2023. december 31-én 3.000 e Ft, melyet e rendelet 17. melléklete tartalmazza.

**5. §**

Az Önkormányzat többéves kihatással járó döntéseit célok szerint, évenkénti bontásban a 18. melléklet tartalmazza.

**6. §**

Az Önkormányzat 2023. évben nem nyújtott közvetett támogatást.

**7. §**

A mérleg főösszege 970.107 e Ft, a mérleget, a maradvány kimutatását és az eredmény kimutatását a kiegészítő mellékletekkel együtt e rendelet 19. melléklete, 20. melléklete és 21. melléklete tartalmazza, a közzététel ennek megfelelően történik.

**MARADVÁNY**

**8. §**

(1) A 2023. évi költségvetés maradványának összege: 666.894 e Ft

*a)* az Önkormányzat maradványa: 560.188 e Ft

*b)* ebből pályázati támogatások maradványa: 345.121 e Ft

*c)* a Hivatal maradványa: 106.706 e Ft

*d)* ebből pályázati támogatások maradványa: 93.764 e Ft

(2) A maradványt részletesen a 22. melléklet és a 23. melléklet tartalmazza.

**9. §**

E rendelet mellékletei:

1*.* melléklet Zala Vármegye Önkormányzata 2023. évi költségvetésének pénzügyi mérlege

2. melléklet Zala Vármegye Önkormányzata működési bevételeinek és kiadásainak alakulása 2023. évben

3. melléklet Zala Vármegye Önkormányzata felhalmozási bevételeinek és kiadásainak alakulása 2023. évben

4. melléklet Kimutatás Zala Vármegye Önkormányzata 2023. évi költségvetési támogatásáról (4. melléklet)

5. melléklet Az önkormányzat és a hivatal 2023. évi támogatásainak és átvett pénzeszközeinek részletezése (5. melléklet)

6. melléklet Az önkormányzat 2023. évi tartalékának részletezése (6. melléklet)

7. melléklet Zala Vármegye Önkormányzata

8. melléklet Zala Vármegyei Önkormányzati Hivatal

9. melléklet Zala Vármegye Önkormányzata és a Zala Vármegyei Önkormányzati Hivatal 2023. évi kötelező feladatainak bevételei és kiadásai

10. melléklet Zala Vármegye Önkormányzata 2023. évi önként vállalt feladatainak bevételei és kiadásai

11. melléklet Európai Uniós támogatással megvalósuló programok bevételei, kiadásai

12. melléklet Kimutatás Zala Vármegye Önkormányzata és a Zala Vármegyei Önkormányzati Hivatal 2023. december 31-i nemzeti vagyonba tartozó befektetett eszközeinek állományáról

13. melléklet Kimutatás Zala Vármegye Önkormányzata és a Zala Vármegyei Önkormányzati Hivatal 2023. december 31-i nemzeti vagyonba tartozó forgóeszközök és egyéb eszközök, valamint a kötelezettségek és egyéb passzív elszámolások állományáról

14. melléklet Kimutatás Zala Vármegye Önkormányzata korlátozottan forgalomképes nemzeti vagyont képező ingatlanvagyonának 2023. december 31-i állapotáról

15. melléklet Kimutatás Zala Vármegye Önkormányzata forgalomképtelen nemzeti vagyont képező ingatlanvagyonának 2023. december 31-i állapotáról

16. melléklet Kimutatás Zala Vármegye Önkormányzata forgalomképes nemzeti vagyont képező ingatlanvagyonának 2023. december 31-i állapotáról

17. melléklet Kimutatás Zala Vármegye Önkormányzata gazdasági társaságokban lévő befektetéseiről 2023. december 31-én

18. melléklet Zala Vármegye Önkormányzata és a Zala Vármegyei Önkormányzati Hivatal többéves kihatással járó döntésekből származó kötelezettségei célok szerint, évenkénti bontásban

19. melléklet Mérleg

20. melléklet 2023. évi eredménykimutatás

21. melléklet 2023. évi maradványkimutatás

22. melléklet Kimutatás a 2023. évi maradvány jóváhagyásáról

23. melléklet Az önkormányzat és a hivatal 2023. évi költségvetési maradványának részletezése feladatonként

24. melléklet Kimutatás a pénzeszközök 2023. évi változásáról (24. melléklet)

25. melléklet A 370/2011. (XII.31.) Kormányrendelet 1. melléklete szerinti nyilatkozat (25. melléklet)

**10. §**

Ez a rendelet a kihirdetését követő napon lép hatályba.

 Dr. Mester László sk. Dr. Pál Attila sk.

 vármegyei főjegyző a közgyűlés elnöke